आखिर पूर्वी उत्तर प्रदेश के विप्रशिरोमणि हैं। विजय नारायण, महेंद्र नारायण वाजपेयी, वकील जसवंत चौहान बड़े सहायक रहे। तभी भारतीय जनसंघ (तब भाजपा जनमी नहीं थी) के विजय मल्होत्रा, मदनलाल खुराना और प्राणनाथ लेखी, अकाली दल के प्रकाश सिंह बादल आदि भी हमारे सत्रह नंबर वार्ड में यदा-कदा आते थे। एक बार हम सबको भोजन करते समय ये राजनेता ‘त्वदीयं वस्तु गोविन्दं’ उच्चारते देख कर अचरज में पड़ गए। वे समझते थे कि लोहिया के सब अनुयायी अनीश्वरवादी होते हैं।